
			JUDEȚUL ALBA
COMUNA SĂSCIORI
CONSILIUL LOCAL
                                                 
                                             HOTĂRÂREA nr. 13/2024
privind aprobarea prelungirii contractului de asistență și reprezentare juridică a Comunei Săsciori
Consiliul local al comunei Săsciori, întrunit în ședința publică ordinară în data  de 08.02.2024;
	Examinând:
1. [bookmark: _Hlk158283192]Proiectul de hotărâre nr. 40/01.02.2024 privind aprobarea prelungirii contractului de asistență și reprezentare juridică a Comunei Săsciori, inițiat de dommnul primar Morar Nicolae Florin;
1. Referatul de aprobare nr. 41/01.02.2024 întocmit de către inițiatorul proiectului de hotărâre, Primarul comunei  Săsciori, dl. Morar Nicolae Florin privind aprobarea prelungirii contractului de asistență și reprezentare juridică a Comunei Săsciori, inițiat de dommnul primar Morar Nicolae Florin;
1. Raportul de specialitate  nr. 42/01.02.2024  întocmit de d-na Groza Ligia Daniela – secretar general al comunei Săsciori;
1. Contractul cu nr. 9646/02.10.2023 încheiat între Uat Comuna Săsciori și Cab. Av. Itu Simona;
1. raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
1. raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport ;
1. raportul de avizare al comisiei de specialitate nr.3 - juridică și de disciplină, protecția mediului și turism;
1. Având în vedere prevederile:
1.  art. I alin. 1 și 2 lit. b) din OUG nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative;
1. art. 96 alin. (3) și art. 154 alin. (6) din Ordonanța de Urgență nr. 57/2019 privind Codul Administrativ;
1. Legea nr. 51/1995 privind organizarea și exercitarea profesiei de avocat republicată, cu modificările și completările ulterioare;
1. art.109 din  O.U.G.  nr. 57/2019, privind Codul administrativ, cu modificările și completările ulterioare;
1.  Legea nr. 98/2016 privind achizițiile publice, cu modificările și completările ulterioare;
            În temeiul prevederilor art. 105 alin. (1), ale art. 106 alin (1) și alin. (3),ale art.129, ale art.139 și ale art.196 alin.(1) lit.a) din  O.U.G.  nr. 57/2019, privind Codul administrativ, cu modificările și completările ulterioare;

H O T Ă R Ă Ş T E:

           Art.1. Se aprobă prelungirea contractului de asistență și reprezentare juridică nr. 9646/02.10.2023 încheiat între Uat Comuna Săsciori și Cab. Av. Itu Simona, pentru consultanță juridică pentru Primăria Săsciori și reprezentare în instanță a tuturor dosarelor aflate pe rolul instanțelor de judecată și în care Uat Comuna Săsciori este parte, până la 31.12.2024.



           Art.2. Se împuternicește Primarul Comunei Săsciori dl. Morar Nicolae Florin să semneze în numele și pe seama U.AT.Comuna Săsciori actul adițional pentru prelungirea contractului de servicii de consultanţă şi reprezentare juridică cu Cabinet de Avocatură Itu Simona având ca obiect serviciile juridice menționate în art. 1 și să reprezinte U.A.T. Comuna Săsciori în instanță la termenele de judecată până la pronunțarea hotărârilor definitive.
           Art.3. Cheltuielile necesare în vederea ducerii la îndeplinire a prezentei hotărâri vor fi suportate din bugetul local al comunei Săsciori și sunt în cuantum de 4.000 lei/lună.
           Art.4. Cu ducerea la îndeplinire a prevederilor prezentei hotărâri se încredințează Primarul comunei Săsciori, prin aparatul de specialitate.
            Art.5. Prezenta hotărâre poate fi contestată la instanța de contencios administrativ conform procedurii prevăute de Legea nr. 554/2004 privind contenciosul administrativ, cu modificările și completările ulterioare.
            Art.6. Prin intermediul secretarului general al  Comunei Săsciori prezenta hotărâre se afișează public, se înaintează şi se comunică: Prefectului Judeţului Alba, Primarului Comunei Săsciori, Compartimentului contabilitate, buget finanțe, impozite și taxe locale.
                                                Săsciori, 8 februarie  2024


       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
         Martin Mihai George                                                    Groza Ligia Daniela




















Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

